Beisfjord
Store norske leksikon,Geografi,Norges geografi,Nordland,Narvik
Beisfjord er et tettsted i Narvik kommune i Nordland. Tettstedet er ifølge SSBs definisjon 0,7 km², og har 683 innbyggere (2022).
Beisfjord ligger i botnen av Beisfjorden sørøst for Narvik. Til fjordbotnen renner Lakselva, som har sine øverste kilder nord for Suorječohkka (1534 moh.).Under den tyske okkupasjonen var det konsentrasjonsleir for først jugoslaver og senere russere her, se Beisfjord fangeleir. Det ble reist en minnestein i Beisfjord etter krigen over de rundt 1500 jugoslaviske og russiske fangene som omkom her. Likeledes ble det i 2011 avduket en bauta ved Øvre Jernvatnet ved E 10 på Nygårdsfjellet til minne om dem fra Beisfjordleiren som ble satt til vegarbeid på Bjørnefjell og omkom der. Tuftene etter leiren ved Øvre Jernvann er fredet. Les mer i Store norske leksikon Narvik Litteratur Mladjenovic, Ljubo. Beisfjordtragedien. Oslo 1988 Stokke, Michael (2011). Norske leirer: Beisfjord ved Narvik, 1942-1945, HL-senteret. Les artikkelen hos HL-senteret